**Nortura SA** er morselskapet i et norsk næringsmiddelkonsern som er et resultat av en fusjon mellom samvirkeforetakene Gilde Norsk Kjøtt og Prior Norge. Nortura SA er Norges største merkevarehus innen kjøtt- og eggprodukter, og omsetter for 23 milliarder kroner. Konsernet henter råvarer fra hele landet og har fabrikkvirksomhet i 30 kommuner og 13 fylker. I tillegg har konsernet flere hel- og deleide datterselskaper innen beslektet næringsvirksomhet i Norge, Danmark og England.

Den 15. november 2006 ble Nortura BA registrert i Foretaksregisteret. Organisasjonsformen ble i april 2009 endret fra selskap med begrenset ansvar til samvirkeforetak, og navnet endret til Nortura SA. Selskapet driver næringsmiddelindustri og er organisert som et samvirke, eid av 18 800 bønder, egg- og kjøttprodusenter som leverer råvarene. Formålet er «Å omsette medlemmenes slakt, egg, livdyr og ull på best mulig måte. […]». Dette søkes oppnådd gjennom blant annet foredling, salg, markedsføring, og rådgivningstjeneste. Eierne får sin del av resultatet gjennom betalingen de får for råvarene de leverer.

Konsernet har ca 5 500 medarbeidere. Nortura er et produsent- og salgssamvirke. Virksomheten er medlem av interesseorganisasjonen Norsk Landbrukssamvirke.

Hovedkontoret ligger i Lørenveien i Oslo. Bygningen ble tegnet av arkitekt Adolf Agthe i 1911. Området er[*når?*] planlagt inkludert i Selvaagbyggs prosjekt Lørenbyen.

Norturas varemerker
-------------------

* Gilde
* Carna - etablert i 2007 for markedsføring av kjøtt med utenlandsk opprinnelse.
* Prior
* Terina
* Alfathi
* Thulefjord
* Eldhus

Slakterier og andre anlegg
--------------------------

Nortura Forus, tidligere Gilde Vest, ligger på Forus i Stavanger kommune. De slakter gris og storfe, skjærer og foredler en del produkter samt har ekspedisjon. Antall ansatte på anlegget er 499.[]

### Nortura Bjerka

Nortura Region Nord – tidligere Gilde Norsk Kjøtt – har et slakteri på Bjerka. Slakteriet kostet 230 millioner kroner og dekker et areal på 10 000 m². Det åpnet 23. mai 2008 i Strandgata 10 og erstattet slakteriene i Brønnøysund, Mosjøen og Bodø.

Fabrikken slakter storfe, gris og sau, og skjærer storfe og sau. Den produserer tørrhengt biff, filet og svineribbe. Fabrikken har siden 2008 vært det eneste slakteriet i Nordland fylke.

Om lag 90 arbeidstakere (93 per 2020) har sitt daglige virke på den nye fabrikken. I tillegg har om lag 40 sesongarbeidere arbeid hver høst i en tolvukersperiode.

#### Nasjonale rasjonaliseringer

Byggingen av fabrikken inngikk i den største rasjonaliseringen som Nortura har gjennomført noensinne. I tillegg til slakteriene i Brønnøysund, Mosjøen og Bodø, ble fem slakterier nedlagte i Midt-Norge (på Fosen, Namsos, Ålesund, Oppdal, sammen med skjære- og foredlingsbedriften i Trondheim). I tillegg ble slakteriene i Otta og Kvinesdal nedlagte.

Den 20. august 2020 ble det foretatt en ny rasjonalisering: Rudshøgda og Malvik ble da hovedseter for storfeskjæring, mens storfeskjæringen i Egersund, Gol og Førde ble nedlagt. Fabrikken i Bjerka ble vurdert nedlagt, men overlevde rasjonaliseringsprosessen.

Sommeren 2020 kom neste rasjonaliseringsplan med bærekraft og reduserte utslipp av karbondioksid (CO2) som begrunnelse. En ny fabrikk åpnes i Tønsberg sommeren 2023, mens skjæreaktiviteten i Steinkjer og på Forus trappes ned. Nortura vil dermed skjære gris fremover i Tønsberg, i Målselv og ved NorPri på Jæren, og slakte gris ved anleggene på Forus, Steinkjer, Tønsberg, Målselv, Bjerka, Førde og Sandeid.

Hel- eller deleide datterselskaper
----------------------------------

* Norsk Hundefor AS – heleid datterselskap.
* Nortura Foods AS – heleid datterselskap.
* Norsk Dyremat AS – heleid datterselskap.
* Lørenveien Kontorbygg AS – heleid datterselskap.
* Nortura Hærland Eiendom AS – 91,98% eierandel.
* Noridane Foods AS – 80% eierandel.
* Norsk Protein AS – 75% eierandel.
* Karasjok Slakteeiendom AS – 66% eierandel.
* Fjordkjøkken AS – 56,54% eierandel.
* Scandinavian Poultry Research AS – 51% eierandel.
* Hå Rugeri AS – 51% eierandel.
* Nærbø Kyllingslakt AS – 50% eierandel.
* Åstoppen Eiendom AS – 50% eierandel.
* Meråker Kjøtt AS – 50% eierandel.
* Skala AS – 50% eierandel.
* Fjordland AS – 38,86% eierandel.

Referanser
----------

1. 1 2  ; besøksdato: 19. november 2019.
2. ↑  Brønnøysundregistrene - Kunngjøringer: 01.07.2009: Foretaksnavn
3. ↑  Selskapets virksomhet (17.03.2013) Arkivert 29. mars 2013 hos Wayback Machine.
4. ↑  Brønnøysundregistrene - Kunngjøringer: 01.07.2009: Vedtektsfestet formål
5. ↑  NTB (27. juli 2007). «Norsk kjøttproduksjon faller». *www.dn.no*. Besøkt 12. februar 2021. «Som et resultat av sviktende norske kjøttleveranser etablerte Nortura merket Carna tidligere i år, merket består utelukkende av importert kjøtt.»
6. 1 2  Lars Johan Wiker: Fersking åpnet nytt Nortura-slakteri Arkivert 20. september 2008 hos Wayback Machine. Nationen, 22. august 2008
7. 1 2  Bjerka Arkivert 7. februar 2022 hos Wayback Machine. nortura.no, 1. januar 2020, kl 14:56
8. ↑  Slakteri-massakre. Sju Nortura slakterier kan bli lagt ned. 800 risikerer å miste jobben Arkivert 7. februar 2022 hos Wayback Machine. Nationen, 1. februar 2008 kl 07:00, oppdatert 3. mai 2018 kl 23:09
9. ↑  Nortura legger ned storfeskjæring i Egersund, Gol og Førde Arkivert 8. februar 2022 hos Wayback Machine. bondebladet.no, 20. august 2020, kl 22:22
10. ↑  Utreder mulig avvikling av skjæring og pakking ved flere anlegg, nortura.no, 4. mars 2020
11. ↑  Nortura vurderer kutt på Bjerka, nrk.no, 4. mars 2020 kl. 11:27
12. ↑  Nortura-styret vedtar framtidsrettet omstilling for å styrke konkurransekraft og øke bondeinntekten, nortura.no, 19. oktober 2021

Eksterne lenker
---------------

* Offisielt nettsted Rediger på Wikidata

* (en) Nortura – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** ISNI **·** Brønnøysundregistrene
 |